Lon le Sonjė

Lon le Sonjė () – miestas rytų Prancūzijoje, Žiuros kalnų papėdėje, Solvano slėnyje, į pietryčius nuo Dižono; Žiuros departamento administracinis centras. Yra nedidelis oro uostas, praeina Bezansono–Breso Burgo geležinkelis ir plentas. Optikos (akinių), tekstilės, maisto (vyno, sūrių, šokolado) pramonė, žaislų gamyba. Apylinkėse plyti vynuogynai, auginami galvijai. Vystomas turizmas, balneologinis kurortas.

Veikia archeologijos, dailės, amatų muziejai, „Marselietės“ autoriaus Klodo Žozefo Ružė de Lilio namas-muziejus, teatras. Yra romaninė Šv. Deziderijaus bažnyčia (1080 m., su kripta), XV a. pranciškonų bažnyčia, VII a. benediktinų vienuolynas, XVIII a. rotušė ir ligoninė, XIX a. rokoko stiliaus teatras, termos. Keletas skulptūrų, fontanų. Yra Frederiko-Ogiusto Bartoldžio paminklas, pastatytas Ružė de Liliui. Į rytus nuo Lon le Sonjė prasideda Aukštutinės Žuros regioninis gamtos parkas.

 Istorija 
Miestas žinomas nuo romėnų laikų – tada vadintas Salinarius dėl aplinkinių druskos kasyklų.

XIX a. Lon le Sonjė tapo balneologiniu kurortu.

 Šaltiniai 

Kategorija:Prancūzijos miestai
Kategorija:Prancūzijos kurortai